b'\n_START_ARTICLE_\nAleksandras IV Makedonietis\n_START_SECTION_\nGimimas\n_START_PARAGRAPH_\nKadangi Roksana buvo n\xc4\x97\xc5\xa1\xc4\x8dia, kai jos vyras mir\xc4\x97, o k\xc5\xabdikio lytis buvo ne\xc5\xbeinoma, tod\xc4\x97l Makedonijos kariuomen\xc4\x97je d\xc4\x97l eili\xc5\xa1kumo paveldint sost\xc4\x85 kilo nesutarim\xc5\xb3. Tuo metu, kai p\xc4\x97stininkai palaik\xc4\x97 k\xc5\xabdikio d\xc4\x97d\xc4\x99, Filip\xc4\x85 III (kuris buvo ir silpno b\xc5\xabdo, ir neteis\xc4\x97tas), Perdikas, elitini\xc5\xb3 Lydin\xc4\x8di\xc5\xb3 raitinink\xc5\xb3 vadas, \xc4\xaftikino juos laukti viltyje, kad Roksanos b\xc5\xabsimas vaikas bus vyras. Frakcijos rado kompromis\xc4\x85, nuspr\xc4\x99sdamos, kad Perdikas vadovaus Imperijai kaip regentas tuo metu, kai Filipas vie\xc5\xa1pataut\xc5\xb3, bet tiktai kaip nominalus vadovas be tikrosios j\xc4\x97gos. Jei vaikas b\xc5\xabt\xc5\xb3 vyras, tai jis b\xc5\xabt\xc5\xb3 karalius. Aleksandras IV gim\xc4\x97 323 pr. m. e. rugpj\xc5\xab\xc4\x8dio m\xc4\x97nes\xc4\xaf.\n_START_SECTION_\nRegentyst\xc4\x97\n_START_PARAGRAPH_\nPo sunkios regentyst\xc4\x97s, karin\xc4\x97s nes\xc4\x97km\xc4\x97s Egipte ir mai\xc5\xa1to kariuomen\xc4\x97je, Perdikas buvo nu\xc5\xbeudytas savo auk\xc5\xa1tesni\xc5\xb3j\xc5\xb3 karinink\xc5\xb3, gegu\xc5\xbe\xc4\x99 arba bir\xc5\xbeel\xc4\xaf 321, ar 320 m. pr. m. e. (problemos su Diodoro chronologija, d\xc4\x97l kurios tiksli data n\xc4\x97ra ai\xc5\xa1ki), tod\xc4\x97l Antipatras tapo naujuoju regentu Triparadisaus Padalijime. Jis pasi\xc4\x97m\xc4\x97 su savim Roksan\xc4\x85 ir du karalius \xc4\xaf Makedonij\xc4\x85 apleisdamas Aleksandro Did\xc5\xbeiojo u\xc5\xbekariautas \xc5\xbeemes, tokiu b\xc5\xabdu palikdamas ankstesnes sritis Egipte ir Azijoje satrap\xc5\xb3 kontrol\xc4\x97je (\xc5\xber. diadochai). Kai Antipatras mir\xc4\x97 319 m. pr. m. e., jis paliko Polyperchon\xc4\x85, Makedonijos generol\xc4\x85, kuris tarnavo Filipui II ir Aleksandrui Did\xc5\xbeiajam, Imperijos regentu, apeidamas savo s\xc5\xabn\xc5\xb3 Kasandr\xc4\x85, d\xc4\x97l ko Makedonijoje kilo pilietinis karas, pastarajam prad\xc4\x97jus mai\xc5\xa1tauti d\xc4\x97l vald\xc5\xbeios.\n_START_SECTION_\nPilietinis karas\n_START_PARAGRAPH_\nKasandras susijung\xc4\x97 su Ptolem\xc4\x97jumi Soteru, Antigonu ir Euridike, karaliaus Filipo Aridajaus ambicinga \xc5\xbemona ir paskelb\xc4\x97 kar\xc4\x85 prie\xc5\xa1 Regentus. Polyperchonas susijung\xc4\x97 su Eumenene ir Olimpija. Nors Polyperchonui prad\xc5\xbeioje sek\xc4\x97si, u\xc5\xbekariaujant Graikijos miest\xc5\xb3 kontrol\xc4\x99, jo flotil\xc4\x97 buvo sunaikinta Antigono 318 m. pr. m. e. Kai, po m\xc5\xab\xc5\xa1io, Kasandras pa\xc4\x97m\xc4\x97 Makedonijoj absoliu\xc4\x8di\xc4\x85 kontrol\xc4\x99, Polyperchonas buvo priverstas pab\xc4\x97gti \xc4\xaf Epyr\xc4\x85, sekant i\xc5\xa1 paskos Roksanai ir jaunajam Aleksandrui. Po keli\xc5\xb3 m\xc4\x97nesi\xc5\xb3, Olimpija sugeb\xc4\x97jo \xc4\xaftikinti savo giminait\xc4\xaf Epyre\xc2\xa0\xe2\x80\x93 Ekidij\xc4\x85 u\xc5\xbegrobti Makedonij\xc4\x85 su besislapstan\xc4\x8diu Polyperchonu. Kai Olimpija u\xc5\xbe\xc4\x97m\xc4\x97 lauk\xc4\x85, Euridik\xc4\x97s kariuomen\xc4\x97 atsisak\xc4\x97 kovoti prie\xc5\xa1 Aleksandro motin\xc4\x85 ir dezertyravo pas Olimpij\xc4\x85, po \xc5\xa1ito Polyperchonas ir Ekidijas u\xc5\xbe\xc4\x97m\xc4\x97 Makedonij\xc4\x85. Filipas ir Euridik\xc4\x97 buvo sulaikyti ir jiems buvo \xc4\xafvykdyta mirties bausm\xc4\x97 gruod\xc5\xbeio 25-\xc4\x85j\xc4\x85, 317 m. pr. m. e., paliekant Aleksandr\xc4\x85 IV karaliumi, visi\xc5\xa1koje Olimpijos kontrol\xc4\x97je, kadangi ji buvo jo regent\xc4\x97. Kasandras sugr\xc4\xaf\xc5\xbeo kitais metais (316 m. pr. m. e.), u\xc5\xbekariaudamas Makedonij\xc4\x85 dar kart\xc4\x85. Olimpija buvo nedelsiant nu\xc5\xbeudyta, tuo metu, kai karalius ir jo motina buvo paimti \xc4\xaf nelaisv\xc4\x99 ir laikyti citadel\xc4\x97je Amfipolyje, Glaucijaus prie\xc5\xbei\xc5\xabroje._NEWLINE_Tre\xc4\x8diasis Diadoch\xc5\xb3 Karas baig\xc4\x97si 311 m. pr. m. e., , kai buvo sudaryta bendra taika tarp Kasandro, Antigono, Ptolem\xc4\x97jaus, ir Lisimacho. Taikos sutartis pripa\xc5\xbeino Aleksandro IV teises ir ai\xc5\xa1kiai i\xc5\xa1d\xc4\x97st\xc4\x97, kad, kai jaunasis Aleksandras sulauks pilnametyst\xc4\x97s, jis seks po Kasandro kaip naujasis valdovas.\n_START_SECTION_\nMirtis\n_START_PARAGRAPH_\nPo sutarties, Argead\xc5\xb3 dinastijos gyn\xc4\x97jai prad\xc4\x97jo skelbti, kad Aleksandras IV turi dabar gauti piln\xc4\x85 vald\xc5\xbei\xc4\x85 ir kad regentas neb\xc4\x97ra daugiau b\xc5\xabtinas. Kasandro atsakymas buvo galutinis: pagal jo \xc4\xafsakym\xc4\x85, 309 m. pr. m. e. buvo nurodyta, kad Glaucijus slaptai nu\xc5\xbeudyt\xc5\xb3 13 met\xc5\xb3 Aleksandr\xc4\x85 IV ir jo motin\xc4\x85. Nurodymai buvo atlikti, ir jie abu buvo nunuodyti. Manoma, kad vienas i\xc5\xa1 karali\xc5\xa1k\xc5\xb3j\xc5\xb3 kap\xc5\xb3, atrast\xc5\xb3 archeologo Manolio Andronikos taip vadinamame \xe2\x80\x9eDid\xc5\xbeiajame Tumulus\xe2\x80\x9c Verginoje 1977/8 priklauso Aleksandrui IV.'